Listhaug: Asylsøkere kan sendes rett til hjemlandet
– Vi har sagt at i de sakene hvor det er lettere å behandle søknaden i Norge, gi avslag og sende dem tilbake til landene de opprinnelig kommer fra, så skal man gjøre det, sier Listhaug til NRK. Uttalelsen kommer i kjølvannet av FNs høykommissær for flyktningers (UNHCR) fornyede kritikk av Norges beslutning om å returnere asylsøkere til Russland. Les også: Dette er Russland og Norge uenige om Innvandringsministeren understreker at dette vil gjelde tilfeller der asylsøkerne kommer fra fredelige land hvor Norge har gode utleveringsavtaler. – Det aller viktigste er å sende tilbake de som ikke har beskyttelsesgrunnlag, enten til Russland eller til landet de opprinnelig kommer fra.Mandag avviste Listhaug at situasjonen bærer preg av kaos, og sa at Norge kan komme til å måtte avvise asylsøkere som krysser grensen fra Sverige dersom det blir nødvendig. – Vi må være forberedt på det verste. Vi kan ikke havne i en situasjon som Tyskland og Sverige befinner seg i, og må om nødvendig stramme inn mer, sa statsråden til NRK. Sylvi Listhaug: Kan ikke gå inn på hvorfor Russland er trygt Lørdag ble det kjent at Russland beordrer stans i utsendingen av asylsøkere over den norsk-russiske grensen fra Finnmark. Politiets utlendingsenhet (PU) ser nå på om det er mulighet til å returnere asylsøkere over andre grenser enn den russiske. Innvandringsminister Sylvi Listhaugs (Frp) plan om å returnere asylsøkere direkte til opprinnelseslandet er allerede etablert praksis, påpeker Helga Pedersen (Ap). – Det Sylvi Listhaug presenterer er ikke noe nytt, dette er den normale måten å behandle slike asylsaker på. Dette praktiseres i dag, og dette ble praktisert da vi satt i regjeringen. Men det er viktig at returlandet eller området er trygt, sier Pedersen til NTB.
– Det er ikke nødvendig å gå veien om Russland for å sende ut grunnløse asylsøkere, sier innvandringsminister Sylvi Listhaug til NRK.